Le Matin (per rumantsch: «la damaun») è ina gasetta da boulevard svizra da lingua franzosa che cumpara mintga di. Ella è la gasetta da vendita la pli legida da la Romandie. L'editur dal fegl è Edipresse da Losanna. La gasetta vegn stampada en il furmat tabloid ed ha in'ediziun da stampa da 57'107 exemplars (WEMF 2011) e 330'000 lecturs. Le Matin è sortì il 1984 da la Tribune de Lausanne ch'è cumparida a partir dal 1862 sut il num L'Estafette.
La dumengia cumpara Le Matin dimanche cun in'ediziun da stampa da 175'951 exemplars.
Tranter il 2005 ed il 2009 è plinavant cumparida la gasetta gratuita La Matin bleu ch'è vegnida distribuida en tut ils centers da la Romandie. La gasetta gratuita disponiva d'in'atgna redacziun.

Colliaziuns
La pagina d'internet da Le Matin